પોરબંદર ચેમ્બર આેફ કોમર્સના પ્રમુખ જીજ્ઞેશ કારીયાએ જણાવ્યું છે કે, રેલ્વેયાત્રીકોની સુવિધા માટે રેલ્વેએ એક વોટ્સએપ નંબર 73493 89104 જાહેર કર્યો છે. અત્યારસુધી ટ્રેનના પી.એન.આર. નંબરની િસ્થતીની જાણકારી માટે રેલ્વેની વેબસાઈટ આઈઆરસીટીસી પર જવું પડતું અથવા રીઝર્વેશન ઈન્ક્વાયરી નંબર 139 ઉપરથી જાણકારી મેળવવી પડતી હતી જેમાં રેલ્વેયાત્રીકોને ખૂબ જ પરેશાની થાય છે. ત્યારે આ પરેશાની દૂર કરવા માટે રેલ્વેએ ટ્રાવેલ વેબસાઈટ ‘મેક માય ટ્રીપ’ ની સાથે કરાર કર્યો છે. આ કરાર મુજબ રેલયાત્રીકો વોટ્સએપ નંબર 73493 89104 પર માત્ર પોતાનો પી.એન.આર. નંબર આપતા તરત જ તેની િસ્થતિની માહિતી તેમને વોટ્સએપ ના માધ્યમથી મળી જશે. આ સિવાય વધારાની કોઈ જાણકારી જોઈએ તો વોટ્સએપના માધ્યમથી રેલ્વેયાત્રીકોને તેમની ઈચ્છીત જાણકારી તાત્કાલીક પ્રાપ્ત થશે.